सतीश कौशिक को याद कर इमोशनल हुए अनुपम खेर
Bollywood Actor And Director Satish Kaushik's Death  इसी बीच मुंबई में उनके परिवार ने दिवंगत एक्टर के लिए प्रार्थना सभा का आयोजन किया, जिसमें कई बड़े सितारों ने शिरकत की।
बॉलीवुड एक्टर और डायरेक्टर सतीश कौशिक ने 9 मार्च को हार्ट अटैक से निधन हो गया है। इसी बीच मुंबई में उनके परिवार ने दिवंगत एक्टर के लिए प्रार्थना सभा का आयोजन किया। इसमें कई बड़े सितारों ने शिरकत की। वहीं उनके सबसे करीबी दोस्त अनुपम खेर ने सोशल मीडिया पर एक वीडियो पोस्ट कर एक बार फिर उन्हें याद किया। जबसे सतीश की मौत हुई है तब से ही अनुपम लगातार पोस्ट शेयर कर अपना दर्द बयां कर रहे हैं।
शेयर किया इमोशनल वीडियो 
अनुपम खेर ने सोशल मीडिया पर प्रार्थना सभा के दौरान का एक वीडियो शेयर किया है। जिसमें अनुपम दिवंगत एक्टर की तस्वीर के सामने फूल चढ़ाते हुए नजर आ रहे हैं। इस दौरान उनके चेहरे पर उदासी साफ नजर आ रही है। वीडियो को शेयर करते हुए उन्होंने एक इमोशनल नोट भी लिखा है।
अनुपम खेर हुए भावुक
अनुपम खेर ने इस वीडियो के साथ लिखा- 'जा!!! तुझे माफ किया! मुझे अकेला छोड़ कर जाने के लिए!! मैं तुझे लोगों की हंसी में जरूर खोजूंगा। लेकिन हर दिन हमारी दोस्ती की कमी खलेगी! अलविदा मेरे दोस्त। तेरा फेवरेट गाना लगाया है बैकग्राउंड में। तू भी क्या याद करेगा।' बता दें कि सतीश कौशिक और अनुपम खेर की दोस्ती करीब चार दशकों पुरानी थी। उनके अचानक चले जाने से अनुपम खेर को गहरा सदमा लगा है।
सतीश कौशिक को श्रद्धांजलि देने पहुंचे सेलेब्स
20 मार्च को मुंबई में उनके लिए प्रार्थना सभा रखी गई, जिसमें बॉलीवुड के कई सितारे शामिल हुए। प्रेयर मीट में जावेद अख्तर, फिल्ममेकर विवेक अग्निहोत्री, डेविड धवन, मनीष पॉल, अनुपम खेर, राजेश खट्टर, विद्या बालन, बोनी कपूर समेत कई सेलेब्स नजर आए थे।
9 मार्च को हार्ट अटैक से गई जान
बता दें, दिवंगत एक्टर सतीश कौशिक का 66 साल की उम्र में हार्ट अटैक से 9 मार्च को दिल्ली में निधन हो गया था। सतीश दिल्ली में एक फैमिली फंक्शन में शामिल होने पहुंचे थे लेकिन रात में उनकी तबीयत बिगड़ गई थी। जिसके बाद उन्हें अस्पताल ले जाया गया, जहां उन्हें डॉक्टर्स ने मृत घोषित कर दिया। जिसके बाद उनके पार्थिव शरीर को मुंबई लाया गया और वर्सोवा श्मशान घाट में अंतिम संस्कार किया गया।
